Jules Amédée Barbey d'Aurevilly
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Jules Amédée Barbey d'Aurevilly var en fransk forfatter. Han grunnla en rekke tidsskrifter der han førte polemikk mot realismen og positivismen. D'Aurevilly er en mangfoldig og gåtefull skikkelse; han var katolikk og rojalist, men også en dekadent bohem, tiltrukket av det perverse og sataniske.
Som kritiker var han partisk og aggressiv, men romanene viser at han behersket både seg selv og de dikteriske virkemidler. Ofte var han talsmann for totalitære idealer, men han kunne også være en åpen og klarsynt kritiker av sin tid.Hans kritikk er samlet i Les Oeuvres et les hommes (1860–1909). Romaner og noveller var blant annet L'Ensorcelée (1854), Le Chevalier Des Touches (1864), Un Prêtre marié (1865) og Les Diaboliques (1873). I flere romaner skildrer han opprørene mot revolusjonsregimet i Normandie og Bretagne i 1790-årene. Les mer i Store norske leksikon Frankrikes litteratur